cyanic-selkie/wikianc huggingface dataset:
Плутониум хексафлуорид
Плутониум хексафлуорид е највисокиот флуорид на плутониум, и е од интерес за ласерско збогатување на плутониум, особено за производство на чист плутониум-239 од зрачен ураниум. Овој чист плутониум е потребен за да се избегне предвремено палење на нискомасовните дизајни на нуклеарно оружје од неутроните произведени со спонтана фисија на плутониум-240.
Подготовка
Се подготвува со флуорирање на плутониум тетрафлуорид (PuF4) со моќни флуорирачки агенси како што е елементарниот флуор.
Оваа реакција е ендотермична. Производот се формира релативно брзо на температури од 750 °C,а високи приноси може да се добијат со брзо кондензирање на производот и отстранување од рамнотежа..
Може да се добие и со флуорирање на плутониум(III) флуорид или плутониум(IV) оксид..
Во 1984 година, синтезата на плутониум хексафлуорид беше постигната на невидени ниски температури преку употреба на диоксиген дифлуорид. На претходните техники им биле потребни температури толку високи што произведениот плутониум хексафлуорид брзо ќе се распаднел. Водород флуоридот не е доволен иако е моќен флуорирачки агенс. Можни се и синтези на собна температура со користење на криптон дифлуорид или зрачење со УВ светлина..
Физички својства
Плутониум хексафлуорид е црвено-кафеава испарлива кристална цврста материја; топлината на сублимација е 12,1 kcal/mol и топлината на испарување 7,4kcal/mol. Се кристализира во ортохомбичниот кристален систем. Како гас, молекулата има октаедрална симетрија (група на точки Oh).
Хемиски својства
Плутониум хексафлуорид е релативно тежок за ракување, бидејќи е многу корозивен и склон кон авторадиолиза..
Реакции со други соединенија
PuF6 е стабилен на сув воздух, но енергично реагира со вода, вклучувајќи ја и атмосферската влага, за да формира плутониум (VI) оксифлуорид и флуороводородна киселина..
Може да се чува долго време во кварцна или пирекс ампула, под услов да нема траги од влага, стаклото е темелно испразнето со гас и сите траги од водород флуорид се отстранети од соединението.
Значајна реакција на PuF6 е редукцијата до плутониум диоксид. Јаглерод моноксид генериран од пламен кислород-метан е пример за добар редукционен агенс за производство на актинидни оксиди директно од хексафлуоридите.
Реакции на распаѓање
Плутониум хексафлуорид се распаѓа до плутониум тетрафлуорид и флуор гас.
Употреба
Плутониум хексафлуорид игра улога во збогатувањето на плутониумот, особено за изолација на фисилниот изотоп 239Pu од озрачениот ураниум. За употреба во нуклеарно оружје, присутниот 241Pu мора да се отстрани од две причини:
Одвојувањето на плутониумот и содржаниот америциум се одвива преку реакција со диоксиген дифлуорид. Puf4 кој се чува долго време се флуорира на собна температура до гасовит PuF6, кој се одвојува и се намалува назад до PuF4, додека кој било присутен AmF4 не подлежи на истата конверзија. Така, производот содржи многу мали количини на америциум, кој се концентрира во нереагираната цврстина.
Раздвојувањето на хексафлуоридите на ураниум и плутониум е важно во преработката на нуклеарниот отпад. Од смесата на стопена сол која ги содржи двата елементи, ураниумот во голема мера може да се отстрани со флуорирање до UF6, што е стабилно на повисоки температури, со само мали количини на плутониум што излегува како Pu 6.
Наводи
<references group="" responsive="1">
Цеста (Кршко)
Цеста (словенечки: Cesta) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Викторијанска архитектура
Поимот Викторијанска архитектура се однесува на ред архитектонски стилови главно од викторијанското доба. Затоа периодот на изградба на овие згради може да се преклопува со времето на владеење на кралицата Викторија, по која е наречен самиот стил.
Историја
Викторијанкото доба траело 64 години, од 1837 до 1901. Грчката преродбена архитектура се претега од подоцнежниот колонијален период, па сѐ до почетокот на викторијанското доба. Слично на нова, Движењето за применета уметност во САД започнало неколку години пред крајот на викторијанското доба.
Видови викторијанска архитектура
Значајни викторијански градови се: Лондон, Галвестон, Глазгов, Мелбурн, Манчестер, Мумбаи и Њу Орлеанс.
Смил
Смил — лековито растение со жолти ситни цветови, што расте на песокливи планински ливади.
Опис
Како повеќегодишно растение, средната висина на смилот е 0,3 м.
Неговите листови се рамни, пониските имаат елипсовиден облик, а повисоките се прави. Влакнести се од двете страни.
Главите на цветовите се распоредени во лабав крст. Широки се 3 до 4 мм и се со светла златно-жолта боја.
Употреба
Чај (инфуз) од светло-жолтите цветови се користи во третманот на болести на жолчното кесе и како диуретик во лекување на ревма и циститис.
Цветот исто така се користи како состојка во билните овошни чаеви.
Сувото растение често се користи за украсување заедно со, или наместо, растението од неговото семејство Helichrysum bracteatum.
Занимливости
Заради убавината и мирисот на цветот, на децата им се даваат имиња кои произлегуваат од неговото име – Смиле и Смилка.
IC 341
IC 341 — галаксија во соѕвездието Телескоп, заведена во Новиот општ каталог на длабоконебесни тела.
Откривање
Објектот е откриен на 16 септември 1901 година од страна на Делајл Стјуарт.
Податоци од набљудување
Според морфолошката класификација на галаксиите, IC 341 е од видот Sc. Видливиот сјај со голо око изнесува 14 mag, а оној во рамките на интервалот од минималната до максималната честота 14,7 mag, додека површинскиот сјај изнесува 12,5 m/лм2. IC 341 има привидни димензии од 1,4' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 50 м 54,4 с, а неговата деклинација, односно висината на лакот на тој агол, -55° 29' 28". Положбениот агол на објектот е во износ од 99°.
Други поделби
Проучување на IC 341 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 62495.
Валутна опција
Валутна опција (англиски: Currency option) претставува финансиски дериват, т.е. инструмент кој на сопственикот му дава право да купи или да продаде определен износ девизи во опредлен рок по однапред утврден девизен курс.
Видови опции
Валутните опции се појавуваат во два вида: куповни опции (call options) и продажни опции (put options). Првите му даваат право на сопственикот да купи, додека вторите му даваат право да продаде определен износ на девизи. Притоа, опциите можат да се јават во две форми: европски опции кај кои правото на купување (продавање) може да се изврши само на точно определена дата и американски опции кај кои правото може да се изврши во кое и да било време до рокот на достасување.
Куповна опција
Куповната опција му дава право на сопственикот да купи определен износ девизи во определен временски период и по однапред утврден девизен курс. Куповната опција му овозможува да ја утврди максималната цена (девизен курс) што ќе ја плати за девизите во иднина. Имено, ако во иднина, девизниот курс порасне над цената на извршување наведена во договорот, тогаш сопственикот на куповната опција ќе ги купи девизите по наведениот девизен курс. Од друга страна, ако во иднина девизниот курс падне под цената на извршување, сопственикот нема да ја изврши куповната опција, односно ќе ги купи девизите на девизниот пазар по понискиот курс. Оттука, куповната опција е исплатлива (англиски: in the money) ако девизниот курс е повисок од цената на извршување; таа е на границата на исплатливост (англиски: at the money) кога девизниот курс е еднаков на цената на извршување; и најпосле, таа е неисплатлива (англиски: out of money) кога девизниот курс е понизок од извршната цена. Цената на куповната опција се нарекува премија (англиски: premium), а нејзината висина зависи од три основни фактори:
Продажна опција
Продажната опција му дава право на сопственикот да продаде определен износ девизи во определен временски период и по однапред утврден девизен курс. Всушност, таа му овозможува на сопственикот да ја утврди минималната цена (девизен курс) што ќе ја добие за девизите во иднина. Имено, ако во иднина, девизниот курс падне под цената на извршување наведена во договорот, тогаш сопственикот на опцијата ќе ги продаде девизите по наведениот девизен курс. Од друга страна, ако во иднина девизниот курс порасне над цената на извршување, сопственикот нема да ја изврши опцијата, односно ќе ги продаде девизите на девизниот пазар по повисокиот курс. Оттука, продажната опција е исплатлива (англиски: in the money) ако девизниот курс е понизок од цената на извршување; таа е на границата на исплатливост (англиски: at the money) кога девизниот курс е еднаков на цената на извршување; и најпосле, таа е неисплатлива (англиски: out of money) кога девизниот курс е повисок од извршната цена. И цената на куповната опција се нарекува премија, а нејзината висина зависи од три основни фактори:
Условна валутна опција
Договорот за валутна опција може да биде склучен и така што плаќањето на премијата е биде условно, односно зависи од движењето на тековниот девизен курс. На пример, продажната опцијата која гласи на британски фунти може да има цена на извршување од 1,70 американски долари, но да ја вклучува и граничната точка (наречена trigger) од 1,74 долари. Притоа, ако курсот на фунтата падне под 1,70 долари, сопственикот ќе ја изврши опцијата, но нема да ја плати премијата. Ако курсот на фунтата се движи меѓу 1,70 и 1,74, сопственикот нема да ја изврши опцијата и повторно, нема да ја плати премијата. Меѓутоа, ако курсот ја надмине критичната точка од 1,74 долари, тогаш сопственикот на опцијата ќе ја плати премијата. Поради ваквата флексибилност, условната валутна опција (англиски: conditional currency option)има повисока премија во споредба со обичната опција.
Комбинации на валутни опции
Куповните и продажните валутни опции можат да се комбинираат на различни начини. На пример, ако инвеститорот купи истовремено куповна и продажна опција кои гласат на истата валута со истата цена на извршување и со истиот рок на важност, оваа комбинација се наркеува „долг валутен расчекор“ (англиски: long currency straddle). Обратно ако инвеститорот продаде истовремено куповна и продажна опција кои гласат на истата валута со истата цена на извршување и со истиот рок на важност, оваа комбинација се наркеува „краток валутен расчекор“ (англиски: short currency straddle). Слична комбинација, наречена „валутно давење“ (англиски: currency strangle) би била истовремено купување на куповна и продажна валутна опција или истовремено продавање на куповна и продаж опција, но овде опциите имаат различни цени на извршување.
Опции на фјучерси
Покрај традиционалните финансиски инструменти (акции, валути итн.), опциите можат да гласат и на финансиски деривати, како што се фјучерсите. На пример, на Чикашката стоковна берза (Chicago Mercantile Exchange, CME) се тргува со опции кои гласат на валутни фјучерси. Притоа, една опција гласи на еден фјучерс-договор. И овие опции ги имаат истите рокови на извршување како традиционалните опции (март, јуни, септември и декември), а достасуваат во вториот петок пред третата среда во месецот на извршување. Редовното тргување со овие опции почнува во 7:20 наутро и трае до 14 часот, а тргувањето преку електронскиот систем GLOBEX се врши од 14:30 до 16 часот и од 18 часот до 6 часот наутро. Цените на опциите кои гласат на фјучерси се слични на цените на опциите кои гласат на валути, зашто како што фјучерсот се приближува до рокот на достасување, неговата цена се доближува до тековниот девизен курс. Инаку, извршувањето на опцијата што гласи на фјучерс значи заземање долга позиција во валутни фјучерси за купувачот на куповна опција), т.е. во кратка позиција за купувачот на продажна опција.
Терминологија
Опциите се сложени финансиски инструменти и се одликуваат со посебна терминологија:
Пазарна структура
Со валутните опции прват почнало да се тргува на Берзата во Филаделфија (Philadelphia Stock Exchange), на Берзата во Амстердам и на Берзата во Монтреал во 1982 година. Денес, Берзата на Филаделфија и Чикашката стоковна берза (Chicago Mercantile Exchange) се главните берзи на кои се тргува со валутни опции, а други познајачни берзи се: International Securities Exchange и LIFFE. На почетокот, на Берзата на Филаделфија се тргувало само со опции кои гласеле на осум валути, но подоцна понудата се проширила. Оваа берза нуди валутни опции со најнизок износ, т.е. повеќето опции гласат на само 10 000 единици од валутата, иако износите на некои опции се поголеми, како на пример: 50 000 австралиски долари, 31 250 британски фунти, 50 000 канадски долари, 6 250 000 јени, 62 500 швајцарски франци итн. Опциите со кои се тргува на Филаделфиската берза имаат рокови на извршување во март, јуни, септември и декември, а рочноста на редовните опции изнесува три, шест, девет и 12 месеци, како и двата најблиски месеци до рокот на извршување. Покрај тоа, берзата нуди и долгорочни опции во европски стил со рокови на достасување од 18, 24, 30 и 36 месеци со рокови на извршување во јуни и во декември. Во 1992 година започнала трговијата со американски опции со рок на извршување на крајот од месецот (саботата по последниот петок во месецот на извршување). Најпосле, на Филаделфиската берза се тргува и со европски опции кои гласат на вкрстени девизни курсеви. Во 1994 година, на берзата бил воспоставен и обединетиот пазар на валутни опции (United currency options market) на кој се тргува и со нестандардни опции. Инаку, опциите на овој пазар достасуваат во саботата пред третата среда во месецот на извршување. На Филаделфиската берза се тргува од валутни опции од шест до десет часот и од 11:30 до 2:30 часот, а за некои валути времето на тргување е од 3:30 до 14:30.
На Чикашката стоковна берза се тргува со опции кои гласат на поголеми износи, на пример, 62 500 фунти и 125 000 евра. Притоа, на оваа берза се тргува како со американски така и со европски опции. Последниот ден на кој се тргува со опциите е вториот петок од месецот во кој истекува рокот на достасување на опцијата. Физичката испорака на девизите врз основа на опциите се врши во третата среда. Притоа, најголем дел од трговијата се врши преку системот Globex. Опциите се купуваат и продаваат со посредство на брокери, кои пак наплаќаат провизија која вообичено изнесува од 30 до 60 долари по трансакција. Исто така, брокерите бараат од клинетите да уплатат определен депозит (познат како margin) чиј износ треба да се одржува за време на траењето на договорот. Инаку, обемот на берзанската трговија со валутни опции не е толку голем како трговијата со валутни фјучерси, но затоа пак со опциите се тргува многу повеќе на „шалтерскиот пазар“ (over the counter). Пред 1982 година, сите валутни опции биле договори со кои се тргувало меѓу инвестиционите банки, големите комерцијални банки и брокерските куќи на шалтерските пазари. Овие договори најчесто гласат на долари, јени, фунти и на другите водечки валути. Притоа, овие опции гласат на големи износи (најмалку еден милион долари) и немаат стандардни одлики, односно износот, цената на извршување и рокот на достасување се определуваат во зависност од барањата на клиентот. Оттука, пазарот на овие опции не е ликвиден, а распонот меѓу куповната и продажната цена е поголем. Бидејќи овие договори се склучуваат со финансиски институции, а не со берза, не постои гаранција за извршување на договорот, односно клиентите се соочуваат со кредитниот ризик на спротивната страна во договорот. Вообичаениот износ на еден договор на шалтерскиот пазар изнесува околу пет милиони долари.
Вреднување на валутните опции
Најниската цена (премијата) на куповната опција е еднаква на нула или на разликата меѓу тековниот девизен курс и извршната цена, во зависност од тоа што е поголемо, т.е. C = max (0, S - X). Слично на тоа, најсниската цена на продажната валутна опција е еднаква на нула или на разликата меѓу цената на извршување и девизниот курс, во зависност од тоа што е поголемо, т.е. P = max (0, X - S). За пресметка на цената на валутните опции се разработени разни модели. На пример, според моделот на Нахум Бигер (Nahum Biger) и Џон Хал (John Hull), цената на куповната опција е еднаква на:
C = e-r(f)T • S • N(d 1 ) - e-rT • X • N(d 1 - σ \sqrt{T})
каде: C е цената на опцијата, S е девизниот курс, X е цената на извршување, r(f) и r се странската и домашната каматна стапка, T е времето до крајниот рок на извршување на опцијата (искажано како дропка од годината), σ е стандардното отстапување на девизниот курс, N(•) е стандарден нормален кумулативен распоред на веројатноста.
P = C + X e-rT - S e-r(f)T • X • N(d 1 - σ \sqrt{T})
Светско првенство во атлетика 2011 – Мажи ѓуле
Фрлање ѓуле за мажи на Светско првенство во атлетика 2011 се одржа на стадионот Тегу на 1 и 2 септември.
Квалификации
Квалификации: Перформанс за квалификување 20.60 (Q) или најмалку 12 со најдобар перформанс (q) продолжуваат во финалето.
Список на државни водачи во 1538 година
Ова е список на државни водачи во 538 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Бојан Велевски
Бојан Велевски — македонски филмски и телевизиски глумец и комичар.
Филмографија
Велевски има остварено бројни филмски улоги:
Нови Лозја (Стровија)
Нови Лозја — археолошко наоѓалиште во прилепското село Стровија. Ноаѓалиштето поради неистраженоста не е определено и не е датирано. Во 1951-1957 македонскиот антрополог Јован Ф. Трифуноски при своите истражувања забележал дека на западната страна од селото селаните пронаоѓале накит - прстени и монети.
Климент Заров (револуционер)
Климент Заров (роден во година во  – починал во  година во ) — деец на Македонското револуционерно движење, член на Ученичкото просветно друштво „Св. Климент” (1885), член на Охридскиот таен револуционерен кружок (1886–1891) и на Македонскиот таен комитет во Софија, издавач и (веројатно) автор на „Карта на Охрид и на неговата околина” (Софија, 1887) и борец за обновување на Охридската архиепископија. Климент Заров бил сопственик на фабрика за конзервирање риби во Охрид и собирач на помош за охридските училишта и библиотеки, заради што патувал често во Бугарија (1887 и 1889–1890), Србија (1889), Русија (1889) и Романија (1890). Избран за претседател на Бугарската матица во Охрид на 22 јули 1912 година. Заров бил убиен од српските воени окупациони војски „некаде кон Дебар”
Машка кошаркарска репрезентација на Унгарија
Машката кошаркарска репрезентација на Унгарија е репрезентацијата кој ја претставува државата на меѓународните турнири. Унгарија е член на ФИБА Европа, нема учество на светските првенства, има четири учества на Олимпијадите и има 14 учества на Евробаскетите. До 2011, Унгарија освоула едно злато, едно сребро и една бронза, сите на Евробаскетите.
Кримски Татари во Турција
Кримските Татари во Турција се дел од граѓаните и жителите на Турција кои се Кримски Татари или потекнуваат од нив. Пред XX век Кримските Татари емигрирале од Крим во Турција во три бранови: првиот бран дошол по припојувањето на Крим кон Руското Царство во 1783 година, вториот - по Кримската војна 1853 - 1856 година и третиот - по Руско-турска војна од 1877 - 1878 година.
Целине (Кршко)
Целине (словенечки: Celine) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Кримски Татари во Турција
Отоманско Царство
Покрај тоа, политиката на владата на Руското Царство кон анектираниот Крим довела до континуирано зголемување на протокот на мигранти од Крим кон Турција: особено, во периодот од крајот на XVIII до 20-тите години на XX век. Во овој период, најмалку 1.800.000 луѓе го напуштиле Крим. Кримските Татари и нивните потомци започнале да играат многу значајна улога во социо-политичкиот, економскиот и културниот живот на Отоманското Царство: тие имале високи функции во владата и голем број клучни позиции во структурата на државната администрација; станале широко познати во научната област, образованието, литературата и уметноста на Турција.
Општо земено, кримската татарска дијаспора била поделена од истражувачите во следниве групи:
Кримските Татари имале широка застапеност во управните тела на Отоманското Царство: пред сè, тоа било изразено во во султанскиот диван (Диван-и Хумајун), како и во другите структури на моќ. Особено, големиот везир Ахмед Тевфик-паша, последниот отомански голем везир, бил на чело на кабинетот четири пати, и трипати - за време на најтешкото време за државата: по поразот во Првата светска војна, помеѓу 1918 и 1922 година.
Татарите имале и други влијателни позиции: меѓу нив имало нишаџии - чувари на султанскиот печат (Мехмед Саид Халет-ефенди), кадиаскер од Анадолија, дефтедар ( благајници, министри за финансии), „министри за надворешни работи“. Кримските Татари биле присутни меѓу раководителите на разни финансиски оддели - назир, вакуф итн, како и меѓу највисоките претставници на царинските и даночните оддели.
Многу етнички Татари имале функции гувернери ( бејлербеј, валии) на разни провинции ( пашалак) и големи региони ( санџаци ) на Отоманското Царство. Домородците во различни периоди владееле со повеќе од триесет османлиски провинции: Кефе, Тунис, Озју ( Очаков ), Босна, Солун, Скопје, Призрен, Крит, Адана, Трабзон, Хиџаз, Тирхала, Истанбул, Анкара, Румелија, Мараш, Шаразор, Силистра, Ниш, Ќустендил, Видин, Џаник, Измит, Нигболу, Кајсери и други.
Меѓу Кримските Татари имало и раководители на разни османлиски претставнички тела: особено, Високиот совет за правда, Државниот совет (Шура-и и Девлет), Воениот совет (Сераскеријату - Дар-и шура-и и аскери). Голем број амбасадори и конзули на Отоманското Царство во Австроунгарија, Германија, Грција, Италија, Велика Британија, Франција и Русија.
Повисоко османлиско свештенство
Кримските Татари биле широко застапени и меѓу највисоките муслимански свештеници на Отоманското Царство. Меѓу нив, Салих Мехмед-ефенди бл шеф на улемата и авторитет за теологија и исламскиот закон (1758-1759), потоа кадиаскери на Анадолија и Румелија, муфтии од различни редови.
Наука и уметност
Кримските Татари дале значаен придонес во историјата на развојот на османлиската наука - математика, хемија, воени работи, медицина, т.н. „муслимански“ науки, особено исламско право. Меѓу домородците на Крим имало многу писатели, поети и историчари. Историјата на реформите во областа на образованието во Турција е поврзана со името на математичарот од крајот на XVIII век - почетокот на XIX век, Џедид Хусеин Ривки Кримски.
Доселување (XX век)
Со падот на царството во последната четвртина на XIX век, повеќето кримски Татари мигрирале во Анадолија.
Список на државни водачи во 462 година
Ова е список на државни водачи во 62 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Чука (Стровија)
Чука — археолошко наоѓалиште во прилепското село Стровија. Ноаѓалиштето поради неистраженоста не е определено и не е датирано. Во 1951-1957 македонскиот антрополог Јован Ф. Трифуноски при своите истражувања забележал дека под селото, во истоимениот потес, сега под ниви, селаните пронаоѓале гробишта и делово од керамички садови.
Заемка
Заемка — збор позајмен од странски јазик. Тој може да биде туѓица, усвоеница, сообразеница или странски збор. Можеме да зборуваме и за фонолошки, лексички, морфолошки, семантички и синтаксички заемки.
Позајмување
Позајмувањето е од внатрејазични причини (јазикот кој позајмува нема свој збор или неговото значење е пошироко или потесно од зборот) или од вонјазични причини (политички, економски, културни, научни и географски врски).
Според јазикот од кој се позајмува
Според јазикот на давачот, заемките можат да се поделат во неколку групи:
ФК Њујорк Сити
ФК Њујорк Сити е американски фудбалски клуб од Њујорк Сити, Њујорк, кој моментално се натпреварува во МЛС, највисокото ниво на американскиот фудбал, како член на лигата на Источната конференција.
Декан
Декан – управник на факултет што се избира од редот на професорите и има мандат на определено време.
Потекло на поимот
Првично декан бил главешина на дружина од десет војници или калуѓери. Подоцна, во средниот век називот се задржал во манастирите кои често биле многу големи и во кои можело да има и по стотина калуѓери. За полесно управување, калуѓерите биле организирани во групи по десет чиј поглавар бил калуѓер наречен „деканус“.
Кога од некогашните манастирски училишта се развиле универзитетите, називот „декан“ продолжил да се користи за разни административни челници во тие образовни установи.
Македонија
На македонските универзитет, декан е челник на факултет кој може да вклучува повеќе академски оддели. Деканот го бира Наставно-научниот совет на факултетот, а изборот го потврдува ректорот на универзитетот. Деканот го претставува факултетот, ги води седниците на факултетската управа, води сметка за примена на статутот.
Германи
Германите се група на народи кои имаат индоевропско потекло. Германските племиња во текот низ историјата ја населиле Западна Европа, Северна Европа и Североисточна Европа. Германите зборувале на послични дијалекти од старогерманскиот јазик.
Се смета дека појавувањето на германските племиња како етнос се случило во времето на бронзената доба или најдоцна во времето на железната доба. Германските племиња потекнуваат од јужна Скандинавија и Северна Германија кои започнале со своето населување кон југ, исток и запад во 1 век п.н.е. Тие влегле во контакт со келтските племиња во Галија како и со персиските, балтичките и словенските во Источна Европа. Многу малку е познато за раната историја на германите. Она кое е познато е нивните воени конфликти со Римското Царство.
Во времето на римскиот цар Октавијан Август и под раководство на римскиот генерал Публиј Квинтилиј Вер започнала Битката за заземање на германските територии, кои се простирале од реката Рајна до Урал. Во тоа време германите се запознале за првпат и со римската тактика и нивното воено искуство, но и покрај големината на Римското Царство, тие успеале да ја задржат својата идентичност. Во 9 година германите им нанеле голем пораз на генерал Публиј Квинтилиј Вер во битка на Тевтобургската планина. Според легендата, императорот Октавијан Август долго време не можел да се помири со поразот, имајќи секојдневни кошмари. Териториите на кои се наоѓа денешна Германија останале надвор од границите на Римското Царство. Во околу 100 година, германите се населиле по Дунав и Рајна, зазимајќи голем дел од територијата на денешна Германија. Во 3 век веќе се појавиле голем број на германски племиња, од кој најпознати биле: алемани, франки, чати, саксонци и други. Во 260 година, германските племиња започнале да ја преминуваат својата граница, зазимајќи некои територии од Римското Царство.
Меѓународно биро за детски права
Меѓународното биро за детски права (ИБЦР/IBCR) е невладина организација со седиште во Монтреал, Канада, основана во 1994 година од судијата Андре Руфо и Бернар Кушнер.
Цели
Првичната цел на ИБЦР е промовирање и заштита на правата на децата во согласност со Конвенцијата за правата на детето (КПД), која била усвоена од ООН во 1989 година и ратификувана од 192 земји.
ИБЦР е убеден дека спроведувањето на правата на децата може да биде олеснето со споделување на знаење и добри практики, како и со развој на стратешки партнерства, со меѓувладини агенции, невладини организации и други институции, кои исто така се загрижени за правата на детето.
Денес, ИБЦР има неколку мисии, но останува активна, пред се, во два сектора: сексуална експлоатација на деца и деца во вооружен судир.
Од 2005 година, IBCR има посебен советнички статус во Економскиот и социјален совет на Обединетите нации (ЕССОН).
Проекти
ИБЦР е одговорен за Упатствата за правда во работите со деца жртви и сведоци на криминал усвоени од Канцеларијата на Обединетите нации за дрога и криминал (КОНДК) во 2005 година.
ИБЦР службено ја започнал првата канадска национална кампања за спречување на сексуална експлоатација на деца во патувања и туризам на 18 ноември 2010 година на меѓународниот аеродром Монтреал-Пјер Елиот Трудо, во Монтреал, Квебек.
Севернобанатски Округ
Севернобанатски Округ (Севернобанатски округ; Észak-bánsági körzet) — една од седумте административни области на автономната покраина Војводина, Србија. Се наоѓа во географските региони Банат и Бачка. Според пописот од 2011 година, областа имала население од 146.690 жители. Административен центар на округот е градот Кикинда.
Административна историја
Во 9 век со областа владееле бугарско-словенските војводи Глад (на исток) и Салан (на запад), додека во 11 век со источниот дел од областа владеел војводата Ахтум. Од 11 до 16 век, за време на средновековното Кралство Унгарија, областа била поделена помеѓу Чанадската Жупанија, Тамишката Жупанија и Торонталската Жупанија на исток и Чонградската Жупанија, округот Басенсис и Бачко-бодрошката Жупанија на запад. Дел од областа исто така се наоѓала во регионот Куманија. Во 1526-1527 година, областа била управувана од независниот српски владетел, царот Јован Ненад, додека за време на османлиската управа (16-18 век), била поделена помеѓу Темишварскиот Ејалет на исток и Сегединскиот Санџак на запад.
За време на југословенската управа (1918-1941), областа првично (од 1918 до 1922 година) била поделена помеѓу жупанијата Велики Бечкерек на исток и жупанијата Нови Сад на запад. Од 1922 до 1929 година бил дел од Белградската област, а од 1929 до 1941 година дел од Дунавската Бановина.
Од 1944 година, областа била дел од автономната југословенска Војводина (која била дел од новата социјалистичка југословенска Србија од 1945 година). Денешните окрузи во Србија (вклучувајќи го и Севернобанатскиот Округ) биле дефинирани со акт на Владата на Србија од 29 јануари 1992 година.
Општини
Севернобанатскиот Округ го опфаќа градот Кикинда, пет општини и 50 локални заедници. Општините се:
Забелешка: за општините со унгарско етничко мнозинство, имињата се дадени и на унгарски.
Интересен факт е дека првите три наведени општини (Кањижа, Сента и Ада) се географски, всушност, во регионот Бачка, бидејќи природната граница помеѓу Банат и Бачка е реката Тиса.
Етнички групи
Унгарците се најголемата етничка група во областа со 46,64%, веднаш потоа следуваат Србите со 42,67%. Општини со српско етничко мнозинство се Кикинда (75,43%) и Нови Кнежевац (57,19%), додека општини со унгарско етничко мнозинство се: Чока (49,66%), Ада (75,03%), Сента (79,09%) и Кањижа (85,13%). Што се однесува до локалните заедници, 29 имаат унгарско мнозинство, 19 имаат српско мнозинство, а 2 се етнички мешани, со релативно унгарско мнозинство.
Етничкиот состав на округо (според пописот во 2011 година):
Култура
Првата модерна српска печатница била основана во Кикинда во 1878 година, а една година подоцна била отворена и првата библиотека.
Овој град е познат и по своите сликари, вклучувајќи ги Теодор Илиќ Чешљар, Никола Алексиќ, Ѓура Пециќ и Ѓура Јакшиќ, сликар и автор.
Во Кикинда била изведена и првата театарска претстава во регионот, изведена на германски, во 1796 година.
NGC 450
NGC 450 — спирална галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 450 се споменува и како UGC 806, MCG 0-4-62, CGCG 385-52, IRAS 01129-0107, UM 311, KCPG 27A.
Откривање
Објектот е откриен на 1 октомври 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 450 е од видот SBc. Видливиот сјај со голо око изнесува 11,8 m, оној во рамките на интервалот од минималната до максималната честота 12,5 m, додека површинскиот сјај изнесува 13,8 m/лм2. NGC 450 има привидни димензии од 3' х 2,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 15 м 30,4 с, а неговата деклинација, односно висината на лакот на тој агол, - 0° 51' 41". Положбениот агол на објектот е во износ од 72°.
IC 342
IC 342 (Колдвел 5) — галаксија во соѕвездието Паун, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 342 се споменува и како ESO 141-9, IRAS 18484-5918.
Откривање
Објектот е откриен на 16 септември 1901 година од страна на Делајл Стјуарт.
Податоци од набљудување
Според морфолошката класификација на галаксиите, IC 342 е од видот SBb. Видливиот сјај со голо око изнесува 12,2 mag, а оној во рамките на интервалот од минималната до максималната честота 13 mag, додека површинскиот сјај изнесува 13,6 m/лм2. IC 342 има привидни димензии од 3,1' х 1,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 52 м 55,2 с, а неговата деклинација, односно висината на лакот на тој агол, -59° 15' 18". Положбениот агол на објектот е во износ од 140°.
Други поделби
Проучување на IC 342 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 62528.
Климент Заров (архитект)
Климент Заров (роден на година во  – починал на  година во ) — македонски архитект и урбанист. Заров спаѓа во редот на најдобрите современи македонски архитекти. Во своето долгогодишно делување се занимавал со повеќе сегменти од архитектонската професија, минувајќи ги сите скалила за целосно оспособување во широката палета на архитектурата. Подолг период бил водечки планер и проектант во Институтот за урбанизам и архитектура во Охрид, каде што ги истакнал своите творечки и организациски способности.
Животопис
Својот работен век го почнал во 1963 година во Заводот за заштита на спомениците во Охрид, каде меѓу петтемина вработени само тој бил архитект. Тогаш црквата „Св. Јован Канео“ била во очајна состојба. Заров работил на нејзината реставрација, по што црквата била обновена и станала бренд на македонскиот туризам. Во Заводот работел и на снимање на целиот простор на стариот дел на Охрид, врз основа на која професорот Чипан направил документација која претставувала база за понатамошната ревитализација на Самоиловата тврдина. Во 1964 година преминал во тогашниот Завод, подоцна Институт за урбанизам и архитектура на Охрид, каде работел како проектант, а во 1970 година станал и директор на Институтот.
За Климент Заров може да се каже и дека е основоположник на Летната школа за архитектура. Во 1971 година тој на професорот Живко Поповски му предложил да се отвори Летната школа во Охрид. Школата била финансирана од Институтот за урбанизам и архитектура на Охрид и била посетена не само од Скопскиот Архитектонски факултет, туку и од факултетите од цела тогашна СФРЈ, а ментори биле професорите од тие факултети. На студентите им биле давани задачи за Охрид. Целта била да се види како другите го гледаат градот. Школата се одржувала три години, а поради немање доволно средства таа замрела. Но за тие три години направени се многу проекти за Охрид кои денеска се чуваат во Архивот.
Последен проект на Заров бил конкурсот за Плаошник. По пензионирањето Климент Заров ја продолжил својата борба за квалитетна архитектура. Заминал во Скопје и до 2002 бил директор на Јавното претпријатие за просторно и урбанистичко планирање. Климент Заров додека е директор на ЈП за просторно и урбанистичко планирање бил и организатор на Конкурсот за социјални станови.
Дела
Позначајни негови реализирани проекти се:
Награди
Климент Заров е добитник на повеќе награди за својот труд:
Индекс на слободата на печатот
Рангирање и резултати по земја
Легенда:
Notes:
Список на државни водачи во 1537 година
Ова е список на државни водачи во 537 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
NGC 4268
NGC 4268 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4268 се споменува и како UGC 7371, MCG 1-32-4, CGCG 42-23, VCC 371, NPM1G +05.0339.
Откривање
Објектот е откриен на 1 април 1862 година од страна на Едвард Шенфелд, со помош на рефрактор, чијашто леќа имала пречник од 6 см.
Податоци од набљудување
Според морфолошката класификација на галаксиите, NGC 4268 е од видот SB0-a. Видливиот сјај со голо око изнесува 12,8 m, а оној во рамките на интервалот од минималната до максималната честота 13,8 m, додека површинскиот сјај изнесува 12,6 m/лм2. NGC 4268 има привидни димензии од 1,4' х 0,6'.
Астрономски податоци
Објектот е од епохата Ј2000.0. Положбениот агол на објектот е во износ од 48°.
Други поделби
Проучување на NGC 4268 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 39712. Во рамките на атласот на длабокото небо, Уранометрија 2000.00, објектот припаѓа на групата означена со бројот 238; додека во Каталогот на основни ѕвезди (GSC) е групиран под бројот 287. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1560.
Св. Никола (Стровија)
'''Св. Никола''' — археолошко наоѓалиште во прилепското село Стровија. Ноаѓалиштето поради неистраженоста не е датирано и определено, но најверојатно е некропола. Во 1951-1957 македонскиот антрополог Јован Ф. Трифуноски при своите истражувања забележал дека кај црквата „Св. Никола“ постојат стари гробови, кај мештаните познати како елимски.
NGC 451
NGC 451 — спирална галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 451 се споменува и како IC 1661, MCG 5-4-11, MK 976, KUG 0113+328B, CGCG 502-19, near SAO 54567.
Откривање
Објектот е откриен на 10 ноември 1881 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 451 е од видот Sc. Видливиот сјај со голо око изнесува 14 m, оној во рамките на интервалот од минималната до максималната честота 14,7 m, додека површинскиот сјај изнесува 12,7 m/лм2. NGC 451 има привидни димензии од 0,7' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 16 м 12,4 с, а неговата деклинација, односно висината на лакот на тој агол, + 33° 3' 49". Положбениот агол на објектот е во износ од 35°.
Други поделби
Проучување на NGC 451 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 4594. Во рамките на атласот на длабокото небо, Уранометрија 2000.00, објектот припаѓа на групата означена со бројот 91; додека во Каталогот на основни ѕвезди (GSC) е групиран под бројот 2295. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 30.
Метро станица Агиос Николаос
Метро станицата Агиос Николаос (букв. Свети Никола) ― метро станица на линијата 1 на атинското метро во Атина. Отворена била на 12 февруари 1956 година и е 13.164 км оддалечена од Пиреја.
Артур Сурмејан
Артур Сурмејан (, -, ) — македонски оперски певец, тенор, првенец на Операта на МНТ. Бил и учесник во НОБ. Негов син е познатиот македонски балетан и кореограф Хазарос Сурмејан.
Животопис
Сурмејан е роден на 15 мај 1915 година во ерменско семејство во Истанбул, Турција. Пеење учел кај П. Холотков. Бил солист во Пејачкото друштво „Вардар“. Во 1935 година го одржал својот прв солистички концерт. Во Операта на МНТ работи од 1947 до 1971 година. Реализирал повеќе од 35 поголеми и помали улоги. Позначајни негови остварувања се: Манрико (Трубадур), Каварадоси (Тоска), Дон Хозе (Кармен), Војводата од Мантова (Риголето), Радамес (Аида), Рикардо (Бал под маски), Јеник (Продадена невеста,) Миќо (Еро од оној свет), Ленски (Евгениј Онегин), Црнољуб (Цар Самуил) и др.
Нова економска политика
Новата економска политика (руски: Новая экономическая политика, НЭП) претставувал економска политика која била воведена во Русија и Советскиот Сојуз во 1921 година од страна на Владимир Ленин. Целта на оваа политика била либерализација на економијата во земјата. Во текот на оваа нова политика било дозволено создавање на приватни фирми, додека државата продолила да ги контролира банките, надворешната трговија и големите индустрии. . Оваа решение било прифатено на Десеттиот конгрес на Комунистичката партија на Русија. во практикам декретот барал од земјоделците да дадат на владата одреден износ на суровини и земјоделски производи како данок во натура. . Оваа политика била заменета во 1928 година од страна на Петгодишниот план на Сталин.
Позадина
На 7 ноември 1917 година болшевиците ја презеле контролата на Петроград и ја собориле Привремената влада во Зимскиот дворец. На својот конгрес ја прогласиле својата државна власт по кое следувала крвавата граѓанска војна на Белата армија од една и Црвената армија од друга страна. По победата на болшевиците во војната, земјата се нашла во економски колапс, а болшевичката поддршка исто така се намалувала главно порадви практикувањето на т.н. воен комунизам. Поради ова, Ленин преминал кон создавање на нов план кој би го променил економскиот живот во земјата.
Следело големо разоќарување на работниците кои организирале демонстрации против политиката на партијата која претходно изгласала т.н. привилигирани оброци за Црвената армија, членовите на партијата и учениците. Во март 1921 година избувнал Кронштатскиот бунт.
Политика и резултати
Во времето кога започнала да се спроведува политиката, самата власт се оддалечила од своите комунистички идеали и започнала со модернизирање на економијата, но овој пат со послободен начин на вршење на работите. Советскиот Сојуз престанал да ја поддржува идејата за национализација на одредени делови во индустријата. Во исто време се очекувале и неколку странски инвестиции, со цел земјата финансиски да напредне и преку развојни проекти да дојде до резмена или запознавање со странските технологии.
Ленин ја дизајнирал новата економска политика главно поради пропаганда на своите идеали и економско закрепнување. Ленин ги отворил пазарите во поголема мера создавајќи слободна трговија и зголемување на производството. По сушната 1921-1922 година, производството се зголемило за 40%. Синдикатите станале независни граѓански организации.
Земјоделското производство се зголемило. Наместо владата да ги зема земјоделските вишоци без надоместок, земјоделците сега имале можност да го продаваат својот вишок, и затоа имало поголем поттик за производство на повеќе жито. Тешката индустрија и финансиските институции останале под државна контрола. Ова довело до раст на земјоделската наспроти тешката индустрија. За да ги задржат своите приходи, фабриките започнале да ги продаваат своите производи по повисоки цени главно поради зголемувањето на трошоците од преработувачката индустрија.
Крај
Во 1928-29 година, Сталин ја изоставил оваа економска политика и го наложил Петгодишниот план.
Јадро на мозочен нерв
Морфолошко потекло на јадрата на мозочните нерви
Сивата маса на ‘рбетниот мозок е поделена на: 1) три пара симетрични столбови или рогови; предни (columna ventralis s. cornu anterius), бочни (columna lateralis s. cornu laterale) и задни (columna dorsalis s. cornu posterius) и 2) средишна сива маса (substantia grisea centralis). При преминот во продолжениот мозок, овие сиви столбови на ‘рбетниот мозок биваат фрагментирани на јадра и на ретикуларна супстанца со вкрстување и премин на сноповите на белата маса низ нив.
На тој начин од сивите столбови на ‘рбетниот мозок настануваат во мозочното стебло столбовите на јадрата на мозочните нерви (columnae nucleorum nervorum), кои, фрагментирајќи се во поединечно издвоени јадра, се продолжуваат не само низ продолжениот мозок, туку и низ мостот и низ средниот мозок.